CELEX: 32006R1557
Language: et
Date: 2006-10-18 00:00:00
Title: Komisjoni määrus (EÜ) nr 1557/2006, 18. oktoober 2006 , milles sätestatakse nõukogu määruse (EÜ) nr 1952/2005 üksikasjalikud rakenduseeskirjad seoses humalaga seotud lepingute registreerimise ja andmete edastamisega

19.10.2006   
            
            
               ET
            
            
               Euroopa Liidu Teataja
            
            
               L 288/18
            
         
      KOMISJONI MÄÄRUS (EÜ) nr 1557/2006,
   18. oktoober 2006,
   milles sätestatakse nõukogu määruse (EÜ) nr 1952/2005 üksikasjalikud rakenduseeskirjad seoses humalaga seotud lepingute registreerimise ja andmete edastamisega
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. novembri 2005. aasta määrust (EÜ) nr 1952/2005, mis käsitleb humalaturu ühist korraldust ja millega tunnistatakse kehtetuks määrused (EMÜ) nr 1696/71, (EMÜ) nr 1037/72, (EMÜ) nr 879/73 ja (EMÜ) nr 1981/82, (1) eriti selle artikli 17 neljandat ja viiendat taanet,
   ning arvestades järgmist:
   
               (1)
            
            
               Pärast määruse (EÜ) nr 1952/2005 vastuvõtmist tuleks komisjoni 20. märtsi 1973. aasta määrus (EMÜ) nr 776/73 (humalaga seotud lepingute registreerimise ja andmete edastamise kohta) (2) selguse ja otstarbekuse huvides kehtetuks tunnistada ja asendada see uue tekstiga.
            
         
               (2)
            
            
               Määruse (EÜ) nr 1952/2005 artiklis 14 nõutakse, et kõik tootja või tootjate ühistu ning ostja vahel ühenduses toodetud humala tarnimiseks sõlmitud lepingud tuleb registreerida. Seetõttu tuleks kehtestada registreerimise üksikasjalikud eeskirjad.
            
         
               (3)
            
            
               Määruse (EÜ) nr 1952/2005 artikli 14 lõikes 2 osutatud ette sõlmitud lepingute alusel toimunud tarned ei pruugi eelkõige koguste osas olla kooskõlas kokkulepitud tingimustega. Seetõttu on humala turustamise kohta täpsete üksikasjade saamiseks vajalik ka nende tarnete registreerimine.
            
         
               (4)
            
            
               Ette sõlmitud lepingute registreerimise hõlbustamiseks on vaja sätestada, et need sõlmitakse kirjalikult ja edastatakse liikmesriigi määratud asutusele.
            
         
               (5)
            
            
               Lepingute puhul, mis ei ole ette sõlmitud, piisab teiste tõendavate dokumentide puudumisel sellest, et nad registreeritakse teostatud tarnete eest makstud arvete duplikaatide alusel.
            
         
               (6)
            
            
               Määruse (EÜ) nr 1952/2005 artikliga 15 on ette nähtud ette, et liikmesriigid ja komisjon vahetavad käesoleva määruse kohaldamiseks vajalikku teavet. Tuleks ette näha teabevahetuse üksikasjalikud eeskirjad.
            
         
               (7)
            
            
               Iirimaal humalat enam ei toodeta, seega tuleks komisjoni 29. mai 1975. aasta määrus (EMÜ) nr 1375/75 (humalasektori tootjarühmade tunnustamise kohta Iirimaal) (3) selguse ja otstarbekuse huvides kehtetuks tunnistada.
            
         
               (8)
            
            
               Käesoleva määrusega ette nähtud meetmed on kooskõlas humalaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1952/2005 artikli 14 lõike 1 kohaselt registreeritakse ainult kõnealuses liikmesriigis koristatud humala suhtes sõlmitud lepingud.
   Artikkel 2
   Vastavalt määruse (EÜ) nr 1952/2005 artikli 14 lõikele 1 registreerib tootja liikmesriigi poolt selleks nimetatud asutus kõik tarned, tehes vahet kõnealuse määruse artikli 14 lõikes 2 osutatud ette sõlmitud lepingute ja muude lepingute vahel.
   Artikkel 3
   Ette sõlmitud lepingud on kirjalikud. Tootja või tunnustatud tootjarühm edastab ette sõlmitud lepingu ühe eksemplari artiklis 2 osutatud asutusele kuu aja jooksul pärast lepingu sõlmimist.
   Artikkel 4
   Muude kui ette sõlmitud lepingute registreerimine toimub teostatud tarnete eest makstud arvete duplikaatide alusel, mis müüja edastab artiklis 2 osutatud asutusele.
   Müüja võib mainitud duplikaadid edastada tarnimise käigus või korraga, kuid igal juhul hiljemalt 15. märtsiks.
   Artikkel 5
   Liikmesriigid edastavad komisjonile lisas ette nähtud teabe elektrooniliselt iga saagikoristuse kohta hiljemalt asjaomase saagikoristuse aastale järgneva aasta 15. aprilliks.
   Artikkel 6
   Käesolevaga tunnistatakse määrused (EMÜ) nr 776/73 ja (EMÜ) nr 1375/75 kehtetuteks.
   Artikkel 7
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. oktoober 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 317, 3.12.2005, lk 29.
   
      (2)  EÜT L 74, 22.3.1973, lk 14. Määrust on viimati muudetud määrusega (EMÜ) nr 1516/77 (EÜT L 169, 7.7.1977, lk 12).
   
      (3)  EÜT L 139, 30.5.1975, lk 27.
   
      LISA
      HUMAL: ette sõlmitud lepingud ja saagikoristuse kokkuvõte
      Teave tuleb komisjonile edastada hiljemalt asjaomase saagikoristuse aastale järgneva aasta 15. aprilliks
      
                   
               
               
                  Saagikoristus:
               
            
                   
               
               
                  Deklareeriv liikmesriik:
               
            
                   
               
               
                  Mõru humal
               
               
                  Aromaatne humal
               
               
                  Kokku
               
            
                  (1)
               
               
                  (2)
               
               
                  (3)
               
               
                  (4)
               
            
                  
                              1.
                           
                           
                              ASJAOMASE SAAGIKORISTUSE PUHUL ETTE SÕLMITUD LEPINGUTEGA KAETUD HUMALA KOGUS (tonnides)
                           
                        
               
                  
                     
               
               
                  
                     
               
               
                   
               
            2.   HUMALA TARNED
               
            2.1.   Ette sõlmitud lepingute alusel
               
            
                  
                              2.1.1.
                           
                           
                              Tarnitud kogus (tonnides)
                           
                        
               
                   
               
               
                   
               
               
                   
               
            
                  
                              2.1.2.
                           
                           
                              Keskmine hind (1) (eurot kilogrammi kohta (2))
                           
                        
               
                   
               
               
                   
               
               
                   
               
            2.2.   Muude lepingute alusel
               
            
                  
                              2.2.1.
                           
                           
                              Tarnitud kogus (tonnides)
                           
                        
               
                   
               
               
                   
               
               
                   
               
            
                  
                              2.2.2.
                           
                           
                              Keskmine hind (1) (eurot kilogrammi kohta (2))
                           
                        
               
                   
               
               
                   
               
               
                   
               
            
                  
                              2.3.
                           
                           
                              Tarnitud kogus (tonnides)
                           
                        
               
                   
               
               
                   
               
               
                   
               
            
                  
                              3.
                           
                           
                              MÜÜMATA HUMALA KOGUS (tonnides)
                           
                        
               
                   
               
               
                   
               
               
                   
               
            4.   ALFAHAPE
               
            
                  
                              4.1.
                           
                           
                              Alfahappe toodang (tonnides)
                           
                        
               
                   
               
               
                   
               
               
                   
               
            
                  
                              4.2.
                           
                           
                              Alfahappe keskmine sisaldus (protsentides)
                           
                        
               
                   
               
               
                   
               
               
                   
               
            5.   HUMALAKASVATUSALA PINDALA (hektarites)
               
            
                  
                              5.1.
                           
                           
                              Koristatud alade kogupindala
                           
                        
               
                   
               
               
                   
               
               
                   
               
            
                  
                              5.2.
                           
                           
                              Uute istandike kogupindala (koristusaasta)
                           
                        
               
                   
               
               
                   
               
               
                   
               
            
                  
                              6.
                           
                           
                              HUMALATOOTJATE ARV
                           
                        
               
                  
                     
               
               
                  
                     
               
               
                   
               
            
                  
                              7.
                           
                           
                              JÄRGMISE SAAGIKORISTUSE PUHUL ETTE SÕLMITUD LEPINGUTEGA KAETUD HUMALA KOGUS (tonnides)
                           
                        
               
                  
                     
               
               
                  
                     
               
               
                   
               
            
         (1)  Hind ettevõttest väljumisel.
      
         (2)  Omavääringut kasutavad liikmesriigid kohaldavad saagikoristusaastale järgneva aasta 1. jaanuaril kehtivat ümberarvestuskurssi.